Hotărârea Tribunalului din 20 decembrie 2023 – TEAG/Comisia
(Cauza T-56/21)1
(„Concurență – Concentrări – Piețele germane a energiei electrice și a gazelor naturale – Decizie prin care concentrarea este declarată compatibilă cu piața internă – Obligația de motivare – Noțiunea de «concentrare unică» – Dreptul la protecție jurisdicțională efectivă – Dreptul de a fi ascultat – Delimitarea pieței – Perioadă de analiză – Aprecierea efectelor operațiunii asupra concurenței – Erori vădite de apreciere – Angajamente – Obligația de diligență”)
Limba de procedură: germana
Părțile
Reclamantă: TEAG Thüringer Energie AG (Erfurt, Germania) (reprezentanți: I. Zenke și T. Heymann, avocați)
Pârâtă: Comisia Europeană (reprezentanți: G. Meessen și J. Szczodrowski, agenți, asistați de T. Funke și A. Dlouhy, avocați)
Interveniente în susținerea pârâtei: E.ON SE (Essen, Germania) (reprezentanți: C. Grave, C. Barth și D.-J. dos Santos Goncalves, avocați), RWE AG (Essen) (reprezentanți: U. Scholz, J. Ziebarth și J. Siegmund, avocați)
Obiectul
Prin acțiunea întemeiată pe articolul 263 TFUE, reclamanta solicită anularea Deciziei C (2019) 6530 final a Comisiei din 17 septembrie 2019 de declarare a compatibilității unei concentrări cu piața internă și cu funcționarea Acordului privind SEE (cazul M.8870 – E.ON/Innogy)
Dispozitivul
Respinge acțiunea.
TEAG Thüringer Energie AG suportă propriile cheltuieli de judecată, precum și pe cele efectuate de Comisia Europeană, de E.ON SE și de RWE AG.
____________
1     JO C 138, 19.4.2021.